b'\n_START_ARTICLE_\nJusufas ibn Ta\xc5\xa1minas\n_START_PARAGRAPH_\nJusufas ibn Ta\xc5\xa1minas (arab.: \xd9\x8a\xd9\x88\xd8\xb3\xd9\x81 \xd8\xa8\xd9\x86 \xd8\xaa\xd8\xa7\xd8\xb4\xd9\x81\xd9\x8a\xd9\x86 or \xd9\x8a\xd9\x88\xd8\xb3\xd9\x81 \xd8\xa8\xd9\x86 \xd8\xaa\xd8\xb4\xd9\x81\xd9\x8a\xd9\x86, g. apie 1006 m. \xe2\x80\x93 m. 1106 m.) \xe2\x80\x93 nuo 1061 m. buvo Almoravid\xc5\xb3 karo vadas \xc5\xa1iaur\xc4\x97s Afrikoje, o nuo 1086 m. Maroko ir Al-Andalusijos emyras. Jusufas ibn Ta\xc5\xa1minas buvo Abubakro ibn Umaro s\xc5\xabn\xc4\x97nas._NEWLINE_Jusufas ibn Ta\xc5\xa1minas \xc4\xaf vald\xc5\xbei\xc4\x85 at\xc4\x97jo kaip Almoravid\xc5\xb3 karo vadas. Iki jo, \xc5\xa1alies politiniam gyvenimui \xc4\xaftak\xc4\x85 dar\xc4\x97 du vadovai: religinis vadas \xe2\x80\x93 Abdalahas ibn Jasinas ir karini\xc5\xb3 paj\xc4\x97g\xc5\xb3 vadas. Po Jasino mirties 1059 m. \xc5\xa1aliai vadovavo tik armijos vadas Abubakras ibn Umaras. Prasid\xc4\x97jus berber\xc5\xb3 neramumams Sacharoje, Abubakaras i\xc5\xa1vyko atstatyti tvarkos, o vadovavim\xc4\x85 armijai 1061 m. paved\xc4\x97 savo s\xc5\xabn\xc4\x97nui Jusufui ibn Ta\xc5\xa1minui. Iki 1070 m. Ta\xc5\xa1minas kaup\xc4\x97 j\xc4\x97gas karui su Magrav\xc5\xb3 dinastija. Per t\xc4\x85 laik\xc4\x85 buvo pastatyta nauja sostin\xc4\x97 Marake\xc5\xa1as vietoje Agmato.\n_START_SECTION_\nKariniai laim\xc4\x97jimai\n_START_PARAGRAPH_\n1070 m. u\xc5\xbeimtas Fesas, o iki 1084 m. u\xc5\xbekariautas visas \xc5\xa1iaur\xc4\x97s vakar\xc5\xb3 Magribas iki Al\xc5\xbeyro. Tai leido Jusufui atsiliepti \xc4\xaf Ispanijos musulmon\xc5\xb3 pagalbos pra\xc5\xa1ym\xc4\x85 ir jis 1084 m. i\xc5\xa1silaipino Pir\xc4\x97n\xc5\xb3 pusiasalyje. Su Sevilijos, Badachoso ir Granados emyr\xc5\xb3 pagalba Jusufo ibn Ta\xc5\xa1mino armija 1086 m. spalio 23 d. Zalako m\xc5\xab\xc5\xa1yje sutriu\xc5\xa1kino Alfons\xc4\x85 VI Kastiliet\xc4\xaf. Pagal susitarim\xc4\x85 su vietos emyrais, Jusufas Ispanijoje pasiliko tik tvirtov\xc4\x99 Alchesirase, o pats i\xc5\xa1vyko atgal \xc4\xaf Marake\xc5\xa1\xc4\x85. Po \xc5\xa1io laim\xc4\x97jimo Jusufas pasivadino emyru. Vis d\xc4\x97lto Taifos pasekm\xc4\x97s Ispanijos musulmonams buvo skaud\xc5\xbeios. Nepra\xc4\x97jus ketveriems metams, nuo begalin\xc4\x97s vietini\xc5\xb3 emyr\xc5\xb3 savival\xc4\x97s ir konflikt\xc5\xb3, kilo mai\xc5\xa1tas ir Jusufui Sevilijos emyro Mahometo ibn Abdal Mutamido (Muhammad Ibn Abbad Al Mutamid) pra\xc5\xa1ymu teko antr\xc4\x85 kart\xc4\x85 persikelti \xc4\xaf Ispanij\xc4\x85. 1090 m. buvo u\xc5\xbeimta Malaga ir Granada. Tokie radikal\xc5\xabs \xc5\xbeingsniai nepatiko Mahometui bei kitiems musulmonams ir jie pasikviet\xc4\x97 Alfons\xc4\x85 VI \xc4\xaf pagalb\xc4\x85. Problemas Ispanijoje Jusufas paliko spr\xc4\x99sti karo vadui Zirui ibn Abubekrui, kuris s\xc4\x97kmingai u\xc5\xbekariavo vis\xc4\x85 musulmoni\xc5\xa1k\xc4\x85j\xc4\x85 Ispanij\xc4\x85._NEWLINE_Po Abubakro ibn Umaro mirties 1087 m. prie Almoravid\xc5\xb3 prisijung\xc4\x97 Sacharos ir Sudano Almoravidai. IX a. paskutin\xc4\xaf de\xc5\xa1imtmet\xc4\xaf Jusufas ibn Ta\xc5\xa1minas vald\xc4\x97 nuo Al\xc5\xbeyro iki Senegalo up\xc4\x97s. Jis nesulauk\xc4\x97 pilno musulmoni\xc5\xa1kosios Ispanijos prijungimo ir b\xc5\xabdamas beveik 100 met\xc5\xb3 1106 m. mir\xc4\x97.'